钦定古今图书集成/历象汇编/历法典/第068卷 > 图
## 钦定古今图书集成/历象汇编/历法典/第068卷 > 图

十三第二测星在乙，用《三角形法》。如上一测，求己申
丁角。〈均圈上〉得六度五十一分，减于乙己庚角，馀三十
三度二十分，乃人目见星距最高之度数。

第三测星在丙，推算己未丁角，得八度三十四分，加
于丙己辛角，得五十二度五十五分，乃人目见星距
最高之冲。

十四、前两测各均数相并；

凡星在最高同方均数为同类，宜相减；星在异方均数为类异，宜相并。同类者，乃平行比视行或大或小。盖从最高起算，至其冲，平行为大，视行为小，均数为减。若从最低起算，则平行为小，视行为大，均数。应加两均数同类以得中积，均宜相减，异则宜加。

得十三度五十四分，必与所测合。又两测距最高数
并，得六十九度四十三分，亦与测合。

十五后二测两均数相减，存一度四十三分；又距最
高两数相减，馀九十三度四十五分，咸合于天。此《多
禄》某法得其准，定为其率之本也。

十六、第三测星视行测，在析木宫二度三十四分，又
距最高冲一百二十七度○五分，即逆数之，得最高，
在鹑首宫二十五度二十九分。古“者未觉最高之行，
近世始明其理，得真最高，越年多而行稍移，宜借用
谷白泥法。古今两法相比，乃为全也。《谷白泥》”亦用三
测如后：

测火星最高及两心差后法第二。

《谷白泥》测算必用其图。

第一测总积六千二百二十九年，为“正德十一年丙
子。”〈西历〉六月初五日丑初。〈本方〉测火星在太阳平行之冲，
距娄宿第二星。〈谷白泥法以此恒星为界〉为二百三十五度三十
三分算宫，得火星在析木宫二十二度四十六分。
第二测总积六千二百三十一年，为“正德十三年戊
寅。”〈西历〉十二月十二日戌正，测火星冲太阳平行，得距
娄宿第二星，为六十三度○二分算宫，得鹑首宫初
度十八分。

第三测总积六千二百三十六年，为“嘉靖二年癸未。”
〈西历〉二月二十二日卯初，测火星冲太阳平行，得距娄
宿第二星，为一百三十三度二十分算宫，得鹑尾宫
十度四十一分。

前二测中积，为二千三百八十一日有七十二刻。依
平行率，得火星平行行一百六十八度○七分。视行
行一百八十七度二十九分，两数相减，得均数，为十
九度二十二分。

后二测中积为一千五百三十二日有四十九刻。火
星平行行八十三度○分，视行行七十度一十八分，
两行之较，为十二度四十二分均数也。

先用一不同之心圈，以及小均圈，如《谷白泥》本法作
图。

图如“土木星等丁为地心”己本圈心己丁相距本圈
半径。〈设万分〉为一千四百六十，甲为第一测顺天数一
百六十八度，馀止乙，乙为第二测之处。又加八十三
度，馀止丙，丙为第三测之处。一、二测中均数大，则两
测之各均必为异类，两测必在两心线之左右。二、三
测均数亦大，必亦为异类，两测亦在两心线之左右。
二、三测平行小，视行大，指在最高旁